Долбоор

КЫРГЫЗ РЕСПУБЛИКАСЫНЫН МЫЙЗАМЫ

**Кыргыз Республикасынын айрым мыйзам актыларына (“Кыргыз Республикасынын “Жер казынасы жөнүндө” жана “Күрөө жөнүндө” мыйзамдарына өзгөртүүлөрдү киргизүү тууралуу”)**

1-берене.

“Жер казынасы жөнүндө” Кыргыз Республикасынын Мыйзамына (Кыргыз Республикасынын Жогорку Кеңешинин Жарчысы, 2018-ж., № 5, 282-ст.) төмөнкүдөй өзгөртүү киргизилсин:

1. текст боюнча «жылдык» деген сөздүн бардык түрлөрүн «кварталдык» деген сөз менен алмаштырылсын;
2. 4-берененин 50-пунктунун соңуна “металлургиялык өндүрүштөрдөн тышкары” деген сөздөрдөн кийин “кайра иштетүүгө жатпаган тоо тектеринин жана кен калдыктарынын” деген сөздөр кошулсун;
3. 6-берененин 16-пункту төмөнкүдөй сөздөр менен толукталсын: «төлөмдүү негизде»;
4. 18-берененин 3-бөлүгүн, 5 жана 6-бөлүктөрүн күчүн жоготту деп эсептелсин;
5. 18-берененин 4-бөлүгүндө “жана курулуш максаттарында кум-шагыл жана чопо топурак материалдарын” деген сөздөр күчүн жоготту деп эсептелсин;
6. 24-берененин 1-бөлүгү төмөнкүдөй редакцияда жазылсын:

«1. Жер казынасын пайдалануу укугун алуу үчүн аукцион электрондук соода аркылуу Кыргыз Республикасынын Министрлер Кабинети бекиткен жобонун негизинде өткөрүлөт.

1. 26-берененин 3-бөлүгүнүн 7-пунктундагы “конкурс өткөрүү аркылуу” деген сөздөр күчүн жоготту деп эсептелсин;
2. 32-берененин 3-бөлүгүнүн 7-пункту күчүн жоготту деп эсептелсин;
3. 38-берененин 1 жана 2-бөлүктөрү, ошондой эле аталган статьянын аты төмөнкүдөй редакцияда жазылсын:

«38-берене. Жер казынасын пайдалануу укугун өткөрүп берүү

1. Жер казынасын пайдалануучуга үчүнчү жактардын алдында күрөө катары берилген жер казынасын пайдалануу укугун ар кандай формада пайдаланууга тыюу салынат.

Лицензияларды күрөөгө берүүнү камтыган кандай болбосун бүтүмдөр же милдеттенмелер жараксыз деп таанылат.»;

1. 38-берененин 3, 4 жана 6-бөлүктөрү күчүн жоготту деп эсептелсин;
2. 38-берененин 5-бөлүгүнүн 3-абзацы төмөнкүдөй редакцияда жазылсын:

«Жалпы мамлекеттик мааниге ээ жер казынасын пайдалануу укугун берүү боюнча лицензияларды өткөрүп берүү Кыргыз Республикасынын Министрлер Кабинетинин чечими менен жүргүзүлөт.»;

1. 48-статьянын 2-бөлүгүнө төмөнкүдөй 3-пункт кошулсун:

«3) эгерде улуттук инвестициялык долбоорлорду жана мамлекеттик маанидеги долбоорлорду ишке ашырууда Кыргыз Республикасынын мамлекеттик балансына кирбеген пайдалуу кендердин участогуна курулуш иштери жүргүзүлсө»;

1. 49-статьянын 13-бөлүгүндө «анын ичинде күрөөнү өндүрүп алууда же» деген сөздөр күчүн жоготту деп эсептелсин;
2. 50-статьянын 2-бөлүгү төмөнкүдөй редакцияда жазылсын:

“2. Экспертизаларды өткөрүүнү камсыз кылган мамлекеттик органдар төлөмдүү негизде төмөнкү мөөнөттөрдө техникалык долбоорду кабыл алган күндөн баштап эксперттик изилдөөлөрдү жүргүзүүгө милдеттүү:

1) жер казынасынын жалпы мамлекеттик маанидеги объекттери үчүн - 1 айдын ичинде;

2) жер казынасынын башка бардык объекттери үчүн - 10 жумушчу күндүн ичинде.”

2-берене.

“Жер казынасы жөнүндө” Кыргыз Республикасынын Мыйзамына (Кыргыз Республикасынын Жогорку Кеңешинин Жарчысы, 2018-ж., № 5, 282-ст.) төмөнкүдөй өзгөртүү киргизилсин:

1. 3-берененин 7-абзацындагы “жер казынасынын участоктору,” деген сөздөр күчүн жоготту деп табылсын;
2. 4-берененин 8-бөлүгүнүн 2-абзацы күчүн жоготту деп таанылсын.

3-берене.

1. Кыргыз Республикасынын Министрлер Кабинети алты айлык мөөнөттө өзүнүн чечимдерин ушул Мыйзамга ылайык келтирсин.

2. Ушул Мыйзам расмий жарыяланган күндөн тартып он беш күн өткөндөн кийин күчүнө кирет.

**Кыргыз Республикасынын Президенти С.Н.Жапаров**